Къэбэрдей-Балъкъэр Республикэм и Iэтащхьэ КIуэкIуэ Юрий Медицинэм и лэжьакIуэм и махуэмкIэ а IэнатIэм пэрытхэм ЗЭРЕХЪУЭХЪУР
Си гум къыбгъэдэкIыу сынывохъуэхъу Медицинэм и лэжьакIуэм и махуэмкIэ.
ГумащIагъэр зи лъабжьэ, мыхьэнэшхуэ зиIэ IэщIагъэр къыхэфхауэ фэ зэпымыууэ яужь фитщ цIыхухэм я узыншагъэр хъумэным, сымаджэ хъуахэр я узыфэм пэлъэщынымкIэ защIывогъакъуэ. Фэ фи IэщIагъэм фызэрыхуэIэкIуэлъакIуэм, псэкIэ фызэрыкъулейм, гулъытэ зэрыфхэлъым, дэIэпыкъуэгъу хуэныкъуэ цIыхухэм защIэвгъэкъуэну фызэрыхьэзырым я фIыгъэкIэ, сымаджэхэр гъащIэм лъэ быдэкIэ хоувэж, абы и гуфIэгъуэхэр щызу аргуэру зыхащIэж. ФIыщIэшхуэ фхузощI хьэлэлу, фи къару фемыблэжу фызэрылажьэм папщIэ.
ЦIыхухэм я узыншагъэр хъумэнымкIэ IэнатIэм Къэбэрдей-Балъкъэрым зыщегъэужьыныр республикэм и унафэщIхэм къалэн нэхъыщхьэ дыдэхэм ящыщу къалъытэ. Илъэс къэс хохъуэ IэнатIэм и зэфIэкIым, иджырей технологиехэмрэ IэмалыщIэхэмрэ къыщагъэсэбэпу хуожьэ, медицинэ дэIэпыкъуныгъэм и фIагъым хохъуэ, ар дэтхэнэ цIыхуми и чэзум игъуэтыным гулъытэ хуащI. Дэ адэкIи жыджэру яужь дитынущ узыншагъэр хъумэным зэманым къигъэув къалэн- хэм хуэкIуэу зегъэужьыным, а IэнатIэм и лэжьакIуэхэр зыхуей-зыхуэфIхэмкIэ къызэгъэпэщыным.
Узыншагъэ быдэ фиIэну, зэIузэпэщу фыпсэуну, Къэбэрдей-Балъкъэрым исхэм яфI зыхэлъ Iуэхухэр лэжьыным ехъулIэныгъэщIэхэр къыщыфхьыну си гуапэщ.
